**Сценарий**

**Аҕа дойду Улуу сэриитин 70 сылыгар аналлаах художественно -литературнай постановка**

**1 ыытааччы:** Үтүө киэһэннэн күндү биир дойдулаахтарбыт, ытык мааны кырдьаҕастарбыт! Улуу Кыайыы 70 сылыгар аналлаах фестиваль концерпытын саҕалыырбытын көҥүллээҥ!

**2 ыытааччы:**Уоттаах сэрии 1941 сыллаахха түүн бэс ыйын 22 күнүгэр фашистскай Германия Советскай Союзка уоран түөкүннүү түспүтэ. Немецкэй-фашистскай халабырдьыттары утары советскай норуот босхолонуулаах улуу сэриигэ туруммута. Саха норуота сэрии бастакы күннэриттэн ыла Советскай Союз бары норуоттарын кытта бииргэ Ийэ дойдубут көҥүлүн, дьолун, чиэһин иһин охсуһууга туруммута. Саха сирин уонунан тыһыынча чулуу уолаттара Советскай Армия кэккэтигэр ыҥырыллыбыттара уонна бастыҥнар истэригэр киирбиттэрэ. Суостаах сэрии хас дьиэ кэргэн, дьон-аймах олоҕор, историятыгар өйтөн өспөт өйдөбүлү хаалларбыта.

**Бастакы ыытааччы:** Бүгүн Аҕа дойду сэриитин сылларынааҕы фестиваль концерт дьүүллүүр сүбэтэ:

1.

2.

3.

**1 хартыына:** Хомуур үлэтэ. Дьахталлар, эр дьоннор үлэлии сылдьаллара көстөр.

**Уол оҕо** сүүрэн кэлэн хаһыытыыр: *“Сэрии... сэрии буолбут үһү...”*

Бары үлэни тохтотоллор, аймана, оҕо тула турдахтарына байыаннай таҥастаах киһи киирэр уонна повесткалары туттарар.

**Байыаннай киһи:***Дорооболоруҥ доҕоттор! Советскай Армия кэккэтигэр чиэстээхтик сулууспалыы ыҥырыллаллар: Уйбаныап Уйбаан, Уйбаныап Бүөтүр, Уйбаныап Көстөкүүн, Уйбаныап Ньукулай, Баһылаайап Миитэрэй, Хаабыһап Махсыым. Сарсын 10ч. Сэбиэт дьиэтин таһыгар хомуур буолар.*

Бары аймана түһэллэр. Ытаһыы, соҥоһуу. Уолаттар ийэлэрэ тобуктуу түһэр, сүрэҕин туттар. Уолаттара тулалаан өйөөн таһаараллар.

**Хор “Священная война”**

**Сэргэ туруоруу**

**Аҕалара:***Түөрт хоһуун уолаттарым, күҥҥэ көрбүт көмүс биэбэйдэрим... Дойдугутун, дьоҥҥутун-сэргэҕитин көмүскүүр сыаллаах бу саба түспүт өстөөҕү утары саа-саадах тутан сэриигэ аттанан эрэҕит. Кыайыылаах – хотуулаах, манна эргиллэн кэллэххитинэ дьиэ-уот туттан, ыал буолан, оҕо-уруу төрөтөн дьон бэрдэ буолуҥ диэн алгыс тылын этэн туран, бу Ытык сэргэни моонньоон туруоран эрэбит. Бу сэргэ уолаттарым ымыылара, инники тэлгэһэлэрин араҥаччыта, дьолу-соргуну эрэ олохсута турдун! Хаһан эмит бу алааска оҕо – аймах күлүүтүнэн-үөрүүтүнэн туолуо диэн эрэнэбит. (*Уолаттар сэргэни туруораллар). *Үүт- маас бэйэлээх, үкэр куйаас тыыннаах Үрүҥ Аар Тойон, уолаттарбын туора көрүмэ, эдэр дьон олоҕун быһыма, куруук арыаллыы, көрө-истэ сырыт!Алгыс баһа сыаланнын! Дом!*

**Сэриигэ атаарыы.** Ийэлээх аҕата уолаттарын сыллаан-уураан атаараллар. Дьон-норуот тоҕуоруспут.

**Ырыа “Мин мантан сэриигэ барбытым”**

**2 – с хартыына**

Сэрии толоонуттан ийэлээх аҕаларыгар уолаттар сурук ыыталлар. Төрөппүтэрэ күүтүүлээх суругу тутаннар олус долгуйаллар, оҕолоро этэҥҥэ сылдьалларыттан үөрэллэр, ытамньыйан ылаллар. Суругу ааҕаллар (сценаҕа ийэлээх аҕа сурук тутан аахпыта буола тураллар, суругу сцена кэннигэр атын киһи ааҕар).

*Ийэлээх аҕам дорооболоруҥ! Төрөөбүт алааспыттан тэйбитим балай да ыраатта. Дойдубун ахтарым күнтэн күн олус күүһүрэн иһэр... Ол эрэн норуотум көҥүлүн, күн дьолун көмүскүүр туһугар туохпун да умнан туран туруулаһа сылдьарбыттан эрдийэ саныыбын. Дьонум барахсаттар, кыратык тулуйа түһүҥ! Сотору кыргыһыыга киирэммит кырыктаах охсуунан өстөөҕү эсиһэммит, иккистээн төрөөбүттүү үлүскэнник үөрэммит иэримэ дьиэбитигэр, эһиэхэ эргиллэн кэлиэхпит! Манна араас омук саллааттара бааллар, кинилэри кытта биир тылы булан, билсэн – көрсөн, доҕордуу буолан Ийэ дойдубут туһугар биир киһилии охсуһабыт. Арыт сахам дьонун көрсөн, сахалыы тылы истэн атаҕым сири билбэт буола үөрэбин... Бырааттарбын бүтэһигин Дьокуускай куораттан хоҥнорбут саҕана көрсүбүтүм. Кэлин Бүөтүр Москава куоракка тиийбитин туһунан истибитим, Көстөкүүн бүтэһик суругар Сталинграды босхолоһо сылдьабын диэбиттээҕэ, Ньукулайбыт ......... сылдьарын билэбин. Оттон бэйэм Ленинград куоракка сэриилэһэ сылдьабын. Нуучча бу былыргы куоратын өстөөх ылан олорор, ону босхолуурга бары кыахпытын, күүспүтүн ууран күнү – түүнү билбэккэ охсуһабыт. Чэ, манан кылгас суругум бүтэр. Колхоһум дьонугар эҕэрдэтэ тиэрдээриҥ, кинилэр кыайыыны уһанса сылдьалларыттан мин киэн туттабын. Ийээ, аҕаа бука диэн бэйэҕитин харыстааҥ, олус айманымаҥ, сотору Кыайыы кынаттанан биһиги кэлиэхпит!*

*Уолгут Уйбаан.*

Ийэлээх аҕа суруктарын сүрэхтэригэр сыһыары тутан аа – дьуо сценаттан тахсан бараллар.

**3 – с хартыына**

Ленинград блокадата. Слайд бара турар, сцена кэннигэр саҥа:

*Сэрии... КиҺи уйулҕатын хамсатар, кутун – сүрүн аймыыр алдьархайдаах тыл. Бу сэрии туһуттан төһөлөөх харах уута халыйбыта, киһи олоҕо быстыбыта, таптаһар сүрэхтэр арахсыбыттара, хас оҕо тулаайах хаалбыта, хас ийэ оҕотун сүтэрбитэ, төһөлөөх баҕа санаа туолбакка хаалбыта буолуой? Аҕа дойду улуу сэриитин биир ынырыктаах, киһи өйүгэр батан киирбэт түбэлтэтинэн Ленинград куорат блокадата буолар. 1941 сыл балаҕан ыйын 8 күнүгэр нуучча бу улуу куората бүтүннүү өстөөх хабалатыгар киирбитэ. Куорат олохтоохторо 900 күн устата утуйар уулара көтөн олох туһугар охсуспуттара. Өстөөх оҕону,оҕонньору даҕаны аһымматаҕа. Аччыктааһын, тоҥуу – хатыы, фашист сэриитин сэбэ хас күн аайы элбэх киһи олоҕун быспыта. “Олох суола” диэн ааттаммы Ладожскай күөл бу алдьархайтан элбэх Ленинград олохтооҕун быыһаабыта. Бу күөлүнэн оҕолору, эчэйбит дьону, ыарыһахтары өстөөх илиитигэр киирбит куораттан күрэппиттэрэ.*

*Биһиги саллааттарбыт 1943сыл тохсунньутугар Ленинград блокадатын урусхаллыыр туһунан бирикээс тутан, бэйлэрин олохторун толук ууран туран куораты босхолоон ылбыттара. Бу кырыктаах кыргыһыы өссө төгүл Сэбисэкэй дьон дойдутугар бэриниилээҕин, бука бары бырааттыы норуоттар буолалларын өссө төгүл дакаастаабыта. Биир да саллаат кэннин диэки чугуйбатаҕа. Итии хааннаах уоланнар, хотой сытыы харахтаах хорсун байыастар Аан дойду хаанымсах адьырҕатын имири эспиттэрэ, күөх халлааҥҥа күн дьоно баҕарар көҥүлүн күлүмүрдүү сырдаппыттара. Кинилэр албан ааттарыгар, Ленинград куорат босхоломмут бэлиэтигэр1944 сыл тохсунньу 27 күнүгэр Нева Эбэ үрдүгэр 24 төгүл кыайыы салюта ньиргийбитэ!*

Автор саҥаран бүтээтин кытта 1-кы уол Уйбаан Ленинградка сылдьара, оҕону өлүүттэн быыһыыра көстөр (бомба, сэрии сэбин тыаһа – ууһа).

Ол бүтээтин кытта Таня Савичева туһунан хоһоон ааҕаллар (экраҥҥа Таня хаартыската көстөр).

**4 хартыына**

Сыана кэннигэр саҥа, слайд көстөр.

*Улуу столицабытын, Москваны геройдуу көмүскүүр муҥутуур тыҥааhыннаах дойду дьылҕата быhаарыллар күннэригэр Сибирь уонна Забайкалье дивизиялара көмөҕө көҥү анньан тиийбиттэрэ. Аҥардас 93-с стрелковай дивизия састаабыгар 500-кэ Саха сирин дьоно, хас рота ахсын 10-15-тии саха бара. Олористэригэр биhигиБуотурбуталтынньыыйга ,ардахыаҕастаахуунан кута турдаҕына, 45 биэрэстэнисатыы баран сэриигэкиирсибитэ. Москубаанныгарсаллааттарбиэрбитандаҕардара: «Бииркиhи курдукөлүөхпут, төрүт чугуйуохпутсуоҕа!» Гитлер армиятакырыктаахкимэнкиириитинкинилэрөлөллөрүн кэрэйбэккэутары бүөлүүтурбуттара. Кашира куоратынемецтартуох да күүс кыайанкиирбэткириэпэскэкубулутан көмүскээбиттэрэ, онусыаналаансахасаллааттара көмүллэсытарсирдэригэрманныксуруктаах плита уурбуттара: «Воинам якутянам, павшим в боях за оборону Москвы в 1941 году. От трудящихся Каширы».*

**5 – с хартыына**

Привал. Сценаҕа саллааттар сынньана сыталлар. Олор быыстарыгар 2- с уол Бүөтүр баар.

Саллаатар кэпсэтиилэрэ:

* *Хайа, доҕоттоор, бу курдук көрсүбэтэхпит да ыраатта. Ким хайдах сылдьар? (Бүөтүр)*
* *Мин адьас соторутааҕыта эрэ сэрии хонуутугар ыҥыраллан бу Москва куоракка кэллим. Аатым Дьөгүөр диэн. (1кы саллаат)*
* *Хайа улуустан сылдьаҕын? Дойдубут дьоно туох, ханнык олороохтууллар? (2с саллаат)*
* *Бэйэм.....................сылдьабын. Сахабыт дьоно кыанардыын - кыамматтыын, кырдьаҕастыын – оҕолуун тыылга үлэлии – хамсыы сылдьаллар. Ыараханы ыарахан диэбэккэ ийэ – хара көлөһүннэрин аҕаан түүннэри – күнүстэри кыайыыны уһансаллар. Арай субу – субу сэриигэ ыҥырар туһунан бэбиэскэлэр кэлэн кыанар өттө барыта хомуурга баран эрэр. (1кы саллаат)*
* *Оо, иэдээн диэтэҕин... Бу хааннаах сэрии Аан дойду дьонун олоҕун огдолуттаҕын көрүҥ эрээ?! Уруккубут курдук көҥүлүнэн аны тыыныахпыт дуо? Эйэлээх олохпутугар эргиллиэхпит дуо?.. (3с саллаат)*
* *Тыый, доҕоор, туох диэн санааҕын түһэрдиҥ!? Биһиги хас биирдиибит кыайыыга эрэллээх эрэ буоллахпытынан өстөөҕү самнарыахпыт. Советскай норуот өлүү хараҕын өтөрү көрөн, өлбөт – өспөт өргөстөнөн сидьиҥ бииһин Сир ийэбититтэн имири эһиэхпит диэн мин бигэ эрэллээхпин! Онон, доҕоттоор санааны түһэрэр буолумаҥ! (Бүөтүр)*
* *Уолаттар, хата ыллаан – туойан, үҥкүүлээн – битийэн санаабытын арлдьыта түһүххэйиҥ эрээ. (1кы саллаат)*
* *Оннук, оннук (бары).*

Бары туран “Яблочко” үҥкүүлүүллэр.

Үҥкүү бүтээтин кытта Бүөтүр гитаратын ылан ыллаабытынан барар, атыттар бары ким сытан, ким олорон, ким туран ырыаны истэллэр.

**6 хартыына**

Сталинград уодаhыннаах кыргыhыытыгар кыттыбыт Көстөкүүн уол ахтар биллиилээх Паулюс 300 тыhынчалаах группировкатын үлтүрүтэ сынньан, өстөөҕү салыннаран төттөрү диэкки хайыhыннаралларыгар 935 саха саллаата геройдуу тыыннарын толук уурбуттара. Сталинграды тимир уобуручу курдук кытаанахтык көмүскээhиҥҥэ Көстөкүүн ыараханнык бааhыран госпитальга эмтэнэр.

**Маҥнайгы ыытааччы:**

Ахтыҥ, доҕоттоор, ааспыт күннэри -

Уот буурҕа сэриини,

Ол уордаах сыллар күөннэрин

Туораспыт сэрииhиттэри.

**7 хартыына**

Көстөкүүн бааhыран төрөөбүт дойдутугар кэлэр, ыраахтан дьонун-сэргэтин көрөн турар. Сыанаҕа дьахталлар байыастарга кээнчэ, үтүлүк тигэ олороллоро көстөр. Кырдьаҕас аҕалара уhана олорор.

Ырыа “Төрөөбүт дойду туhунан ырыа”

**8 хартыына**

**Иккис ыытааччы:** 1942 сыл күhүнүттэн элбэх ахсааннаах хайыhар биригээдэлэрэ тэриллэн барбыттара. Хайыhарынан сылдьан сэриилэhэр бөдөҥ байыаннай чаастар састааптарыгар сахалары хамаҕатык талан сүүмэрдээн ылыы, кинилэр үчүгэйдик, хорсуннук, тулуурдаахтык сэриилэспиттэрин кэрэhэлиир чахчынан буолар. 19 хайыhар биригээдэтэ Ильмень күөлгэ тоhутта турар мууhунан сылдьан хорсуннук , геройдуу охсуhууга 600 сахалар кыттыыны ылбыттара. Олор истэригэр биhиги Ньукулайбыт.

(Ааҕа турдахтарына Ньукулай хайыһар биригээдэтин кытта ааһар)

**9 хартыына**

**Иккис ыытааччы:** 1944-45 сыллаахха Европаны Кыhыл Армия Румынияны, Болгарияны, Югославияны, Польшаны, Чехословакияны, Венгрияны, Австрияны, Норвегияны босхолооhуҥҥа улахан сыратын уурбута. Румынияны босхолооhуҥҥа 91 дивизия 1 млн 315 тыһ. киhилээх кыттыбыта. Болгарияны босхолооhуҥҥа Украина фрона 260 тыh киhилээх кыттыбыта.

Ырыа “Майский вальс”

Вальс

**10 хартыына**

**маҥнайгы ыытааччы:** Ыам ыйын чаҕылхай халлаанын анныгар

Ньиргийэн биир ырыа тыллара тарҕанна.

Ол ырыа тыллара өй сүрэх ылларан

Эргиллэн кэлбэтэх саллааты аҕынна.

**иккис ыытааччы:**

Уруй буоллун Кыайыы күнэ!

Өспөт сүҥкэн кэриэс күнэ!

Айхал буоллун көҥүл күнэ!

Өлбүт герой тиллэр күнэ!

Уйбаан, Бүөтүр, Ньукулай көрсүhүүлэрэ көстөр,үөрэллэр, куустуhаллар.

Бүөтүр, Ньукулай көрсөн куустуһаллар, сыллаһаллар. Уйбаан хойутуу кэлэр. Дьон быыһыттан бырааттарын көрөр.

**Уйбаан:**

* *Бүөтүр, Ньукулай* ... (кууһаталыыр, Уйбаан үөрүүтүттэн Ньукулайы үөһэ көтөҕөр).

Музыка тыаһыыр. Уолаттар бары бэргэһэлэрин үөһэ быраҕаллар. Ураа хаһыытыыллар.

**Хор “День Победы!»**

**11 хартыына**

**Төрөөбүт дойдуга эргийэн кэлии**

Уолаттар төрөөбүт дойдуларыгар тыыннаах эргийэн кэлэллэр. Оҕо-уруу, дьахтар аймах үөрэ көтө көрсөллөр.

**Уйбаан:***Дьэ уолаттар бары бииргэ түөрт аҥыы арахсан баран, кыайыы-хотуу үктэллээх дьоммутугар-сэргэбитигэр, төрөөбүт дойдубутугар төннөн кэллибит. Элбэх хаан тохтуулаах сэриигэ илэ харахпытынан, эппитинэн –хааммытынан кыһалҕаны-эрэйи көрдүбүт. Сэрии хонуутугар элбэх билэр дьоммут,биир дойдулаахтарбыт, доҕотторбут суох буоллулар. Кинилэр олорботох олохторун биһиги салгыахтаахпыт...*

**Көстөкүүн:***Сөпкө этэҕин...*

**Ньукулай:** *Аҕабыт эппит алгыс тылын быһа гыммакка дьиэ-уот туттан, ыал буолан, оҕо-уруу төрөтөн төрөөбүт алааспытыгар олохсуйуоххайыҥ.*

**Аҕалара:***Уолаттарбыт Кыайыы хотуу өрөгөйдөөх кэлбиттэринэн сибээстээн уруу-аймах дьоммун, атастарбын-доҕотторбун барыгытын Үрүҥ тунах ыһыахха ыҥырабын. Көрөн турбакка оһуохай тылын этиэххэйиҥ, ойон-тэбэн биэриэххэйиҥ!*

**Оһуохай тыла этиллэр.** Кымыс, алаадьы тутуурдаах кыргыттар аллараа түһэн ытык кырдьаҕастарга, ыалдьыттарга түҥэтэллэр.

**Түмүк**

*Музыка тыаhыыр.*

**Маҥнайгы ыытааччы:**Биир дойдулаахтарбытын, бу күҥҥэ кыайан тиийбэтэх сэрии, тыыл ветераннарыгар дириҥ кутурҕанынан, ахтан-санаан аhыаҕыҥ, сүһүөхпүтүгэр туран, төбөбүтүн хоҥкутан кэриэстиэҕиҥ! (минута молчания)

**Иккис ыытааччы:**Кыргыhыы толоонугар эйэ-дьол, сырдык көҥүл олох иhин тыыннарын толук уурбут биир дойдулаахтарбытыгар, сэрии ветераннарыгар, сэрии огдооболоругар, тыыл ветераннарыгар махталбытын, муҥура суох ытыктабылбытын тиэрдэбит.

Махтал буоллун эhиэхэ, үлэ, тыыл ветераннара! Кыайыы күнүнэн итии-истиҥ эҕэрдэ буолуохтун!